Doložka vplyvov

1.	Vplyvy na verejné financie:

Spoločnosť v rámci žiadosti o investičnú pomoc žiada o dotáciu na obstaranie investičného majetku.
 
Priamy dopad na výdavky verejných financií

Predpokladané čerpanie dotácie                                                           v  Eur
Rok	2011	2012	Celkom	
Dotácia	2 010 833	489 167	2 500 000	
 
Dopad na príjmy verejných financií
pozri príloha k materiálu

Poskytnutie investičnej pomoci bude zapracované v Návrhu východísk rozpočtu verejnej správy na roky 2011-2013. 

2.	Vplyvy na obyvateľov, hospodárenie podnikateľskej sféry a iných právnických osôb: 

Predpokladaný je pozitívny vplyv investície na obyvateľov, hospodárenie podnikateľskej sféry a iných právnických osôb vytvorením nových pracovných príležitostí ako možností uplatnenia sa. Rozšírenie výskumných a vývojových činností spoločnosti CEIT, a.s., v regióne bude znamenať zvýšenie dynamiky a konkurencieschopnosti regionálnej ekonomiky, čím prispeje k hospodárskemu rozvoju tohto kraja v ďalších rokoch.

3.	Vplyvy na životné prostredie:  

Z enviromentálneho hľadiska investičný projekt nebude mať žiaden významnejší negatívny vplyv.

4.	Vplyvy na zamestnanosť:

Žiadateľ investičnej pomoci plánuje vytvoriť 50 nových pracovných miest do konca roku 2011. Z hľadiska hospodárenia podnikateľskej sféry a iných právnických subjektov je pozitívnym prínosom nepriame vytváranie nových pracovných miest v krátkodobom horizonte na úrovni viac ako jedno nepriame pracovné miesto k novovytvoreným priamym pracovným miestam. 

5.	Vplyvy na podnikateľské prostredie:

Investičný zámer bude mať pozitívny dopad na podnikateľské prostredie v regióne Žiliny, ako aj Žilinského samosprávneho kraja z dôvodu vytvorenia príležitostí nových dodávateľských vzťahov a rozvoj predovšetkým malého a stredného podnikania najmä v podporných činnostiach v súvislosti s prevádzkou technologického centra.